《和嘉州通判贾元升见赠》
宋代·冯时行

山城鸟鹊喜，佳句来春风。
浣手三过读，散我磈磊胸。
当年过秦论，千载犹为雄。
今观妙好辞，蹀躞追前踪。
文章信有种，字字含徽宫。
少城初识面，软语开冲融。
秋月耿高怀，春水莹清衷。
俱堕人事海，烦促难舂容。
况乃燕雀卑，未易参鸾鸿。
别来邛筰外，一笑谁与同。
羡君对贤牧，快饮如渴虹。
何当款斋阁，余沥借衰红。
所幸九河润，密通千乘封。
臭味譬草木，我辈情所锺。
梦随沫若水，下与九顶通。
更愿洗老眼，见君攀翔龙。

作者简介：冯时行（1100—1163）宋代状元。字当可，号缙云，祖籍浙江诸暨（诸暨紫岩乡祝家坞人），出生地见下籍贯考略。宋徽宗宣和六年恩科状元，历官奉节尉、江原县丞、左朝奉议郎等，后因力主抗金被贬，于重庆结庐授课，坐废十七年后方重新起用，官至成都府路提刑，逝世于四川雅安。著有《缙云文集》43卷，《易伦》2卷。